stanford-oval/wikipedia huggingface dataset:
Uusiutuva energia
Nykytilanne

| Uusiutuvan energian indikaattorit maailmassa> Indikaattori | Uusiutuvan energian indikaattorit maailmassa> 2004 | Uusiutuvan energian indikaattorit maailmassa> 2005 | Uusiutuvan energian indikaattorit maailmassa> 2006 | Uusiutuvan energian indikaattorit maailmassa> 2007 | Uusiutuvan energian indikaattorit maailmassa> 2008 | Uusiutuvan energian indikaattorit maailmassa> 2009 |
| --- | --- | --- | --- | --- | --- | --- |
| Investoinnit uuteen kapasiteettiin (mrd $ vuodessa)* | 30 | 39 | 63 | 104 | 130 | 150 |
| Syöttötariffi (maat, osavaltiot ja provinssit kpl) | 37 | 41 | 44 | 51 | 64 | 75 |
| Kapasiteetti (kaikki) (GW) | 895 | 930 | 1 020 | 1 185 | 1 150 | 1 230 |
| Kapasiteetti (- suuri vesivoima) (GW) | 160 | 182 | 207 | 210 | 250 | 305 |
*Investoinneissa uusi laskutapa vuodesta 2006 eteenpäin
Uusiutuvan energian raportin (2010) mukaan vuonna 2008 maailmassa kulutetusta energiasta 19 % oli uusiutuvaa energiaa. Valtaosa kulutetusta energiasta (78 %) oli fossiilista energiaa ja loput 2,8 % tuotettiin ydinvoimalla. Kaikesta kulutetusta energiasta biomassaa oli 13 %, vesivoimaa 3,2 %, aurinkolämmitystä 1,3 %, sähköntuotantoa 0,7 % ja biopolttoaineita 0,3 %. Maailman sähkönkulutuksesta 15 % oli vesivoimaa ja 3 % muuta uusiutuvaa energiaa; toisin sanoen, siinä missä biomassalla on merkittävä osuus kaikesta kulutetusta uusiutuvasta energiasta, vesivoimalla tuotetaan valtaosa uusiutuvista energianlähteistä saatavasta sähköstä.
Puuta ja hiiltä käytetään maailmassa yhä paljon tavalliseen ruoanvalmistukseen. Kehittyvien maiden maaseuduilla sähköverkkojen rakentaminen voi olla kannattamatonta, jolloin asukkaiden täytyy itse investoida sähköverkon ulkopuolisiin energiajärjestelmiin. Tällaisia ovat muun muassa pienen kokoluokan vesivoima, biokaasukeräimet ja tehokkaammin puuta polttavat liedet. Monissa maissa maaseudulla onkin nähtävissä siirtyminen nykyaikaisempiin energianmuotoihin, ja monet tahot (muun muassa World Bank Group) tukevat kehitysmaiden uusiutuvien energioiden tuotantoa.
Nykytilanne > Poliittinen edistäminen ja investointien kasvu

Paikalliset hallinnot pyrkivät monilla tavoin edistämään uusiutuvan energian käyttöä ja vähentämään kasvihuonepäästöjä. Erilaisia tavoitteita ja kannustimia on esitetty erityisesti vuosina 2005–2010. Yleisimmin uusiutuvan energian tuottamiseen kannustetaan syöttötariffilla, mutta myös investointituet ja verovähennykset ovat tavallisia kannustimia. Kaiken kaikkiaan uusiutuvien energioiden edistämisen trendi on ollut nouseva viimeiset 15 vuotta.
Vuonna 2007 Euroopan unioni sopi ns. 20–20–20-tavoitteet, joiden yhtenä osana pyritään kasvattamaan uusiutuvien energialähteiden osuus 20 %:iin EU:n energian loppukulutuksesta vuoteen 2020 mennessä. Keskimäärin tämä tarkoittaa 13 prosenttiyksikön lisäystä uusiutuvien energioiden osuuteen jokaisessa EU-maassa vuosien 2007–2020 aikana. Tämän lisäksi tavoitteissa pyritään lisäämään biopolttoaineiden osuus 10 %:iin liikenteen polttoaineista.
Vuonna 2009 uuteen uusiutuvan energian kapasiteettiin ja voimaloihin investoitiin 150 miljardia dollaria, siinä missä vastaavat investoinnit olivat vuonna 2004 30 miljardia dollaria. Kasvu on ollut voimakasta muun muassa sen vuoksi, että useat valtiot ovat tukeneet alaa taloudellisesti pyrkiessään nousemaan taloustaantumasta.
Ennusteet

| EU:n uusiutuvan energian ennuste (EREC) |
| --- | --- | --- | --- | --- |
Kapasiteetti (GW)
| Voima | 2000 | 2004 | 2010 | 2020 |
| Tuuli | 13 | 34 | 80 | 180 |
| Vesi | 93 | 107,5 | 113 | 120 |
| PV GWp | 0,2 | 0,9 | 8 | 52 |
| Bio GWe | 9,5 | 13,1 | 25 | 50 |
| Geo | 0,6 | 0,66 | 1 | 2 |
Lämpöenergia (GWh)
| Voima | 2000 | 2004 | 2010 | 2020 |
| Bio | 150 | 563 | 756 | 1221 |
| Aurinko | 4 | 8 | 23 | 140 |
| Geo | 8 | 17 | 47 | 93 |
Uusiutuvista lähteitä tuotetun sähkön määrä on seitsenkertaistunut Euroopassa vuosien 1990–2006 välillä (20→140 TWh). International Energy Agency IEA ennustaa maailman tuulivoiman kapasiteetiksi 430–538 GW v. 2030.
Tuulivoimateollisuuden etujärjestö Global Wind Energy Council (GWEC) ennustaa nopeampaa kasvua: 1 100–2 100 GW vuonna 2030. IEA ennusti vuonna 2006 aurinkosähkön osuudeksi maailmassa 16 % vuonna 2040 ja European Photovoltalic Industry Association EPIA sekä Greenpeace ennustavat sen osuudeksi 24 %. IEA:n mukaan aurinkokennojen kapasiteettitavoite on 300 MW vuonna 2010 ja 1 800 MW vuonna 2020. European Renewable Energy Councilin EREC:n Euroopan ennuste.
Vuonna 2015 tehdyssä Lappeenrannan yliopiston (LUT) tutkijoiden ja saksalaisen uusiutuvan energian järjestön Energy Watch Group tarkastelussa IEA:n ennusteet vuodesta 1994 vuoteen 2014 ovat aurinko- ja tuulivoiman osalta ovat osuneet selvästi harhaan. Esimerkiksi vuoden 2010 tehdyt ennusteet aurinkosähkön tuotannosta vuonna 2024 saavutettiin jo tammikuussa 2015. IEA:n ennusteiden kanssa linjassa ovat olleet BP:n, Shellin ja EXXOn Mobilen ennusteet. Sen sijaan Bloomberg ja Greenpeace ovat LUT:in professori Christian Breyerin mukaan ennustaneet paremmin aurinko- ja tuulivoiman kehityksen tähän saakka kuin IEA.
Edut ja haitat

Uusiutuvaa energiaa käyttämällä voidaan vähentää riippuvuutta fossiilisista polttoaineista ja niiden hintapiikeistä. Fossiilisten polttoaineiden käytön vähentyessä myös niiden terveyshaitat (kuten typen oksidit ja pienhiukkaset) vähenevät; tosin huonolla tekniikalla myös biomassan poltossa syntyy pienhiukkasia. Välillisesti uusiutuvan energian käyttöä lisäämällä voidaan lisätä myös turvallisuutta, kun riippuvuus konfliktiherkiltä alueilta saatavasta öljystä vähenee. Niin ikään öljy- ja kaasuvarantojen ehtyminen voi aiheuttaa konflikteja tulevaisuudessa.
Tekniikka on suurin uusiutuvien energialähteiden kuluerä (pois lukien biomassan tuotantokustannukset). Tekniikan valmistamisen hinta myös laskee tekniikan kehittyessä ja sen mukaan, mitä enemmän tuotantoa on. Uusiutuvat energialähteet lisäksi jakautuvat melko tasaisesti maailman maihin ja siten edistävät energiaomavaraisuutta. Esimerkiksi fossiilisia polttoaineita ja ydinenergiassa käytettävää uraania on harvoissa maissa, mikä aiheuttaa konflikteja.
Uusiutuvaa energiaa voidaan hyödyntää monilla tavoilla, ja esimerkiksi sähköverkon ulkopuolista tuuli- ja aurinkovoimaa voidaan rakentaa hyvinkin nopeasti. Teollisuusmaissa käyttöönottoa hidastaa se, että vanhoihin energiajärjestelmiin on investoitu paljon. Kehittyvissä maissa keskitetyt energiantuotanto- ja jakelujärjestelmät puuttuvat, ja niiden on helpompi alkaa hyödyntää uusiutuvia energialähteitä.
Uusiutuviin energian eri muotoihin sisältyy myös haittoja, kuten:
energiansaannin jaksoittaisuus
tuotanto kilpailee muun resurssien käytön, kuten ravinnontuotannon ja muun puunkäytön kanssa
tuuliset paikat usein luontoarvojen kannalta merkittäviä
vaikutukset paikalliseen ekosysteemiin
sosiaaliset vaikutukset (esim. massaihmissiirrot patoaltaiden tieltä).
Talouselämä > Investointi

Investoinnit uusiutuvaan energiaan ovat olleet voimakkaassa kasvussa viime vuosina. Vuonna 2009 uuteen uusiutuvan energian kapasiteettiin investoitiin 150 miljardia dollaria. Voimalamittakaavan tuulivoimaan tästä investoitiin 60 %; suurta prosenttiosuutta selittää tuulivoiman voimakas lisääntyminen Kiinassa. Aurinkovoiman (PV) suuremman mittakaavan investoinnit laskivat suhteessa vuoteen 2008, mikä selittyy osaltaan komponenttien halpenemisella. Investoinnit uusiin biopolttoainetehtaisiin vähenivät verrattuna edelliseen vuoteen, kun Yhdysvaltain ja Brasilian tuotannossa oli vaikeuksia.
Valtiot sijoittivat uusiutuvan energian tukiin vajaa 200 mrd. dollaria vuoden 2008 loppupuolen ja vuoden 2009 lopun välillä. Tosin näistä tuista alle 10 % käytettiin vuonna 2009.
Vuonna 2013 vuosittain asennetusta sähköntuotanto kapasiteetista ensi kertaa uusiutuvaa oli enemmän kuin fossiilista. Uusiutuvaa oli 143 GWh ja fossiilista 141 GWh.
Talouselämä > Yritystoiminta

Vuonna 2007 uusiutuvan energian 140 suurimman yrityksen markkina-arvo oli yhteensä yli 100 miljardia Yhdysvaltain dollaria. Vuoden 2007 puolivälissä maailmassa oli markkina-arvoltaan yli 40 miljoonan dollarin uusiutuvan energian yrityksiä 140 kappaletta. Vuonna 2006 puolivälissä maailmassa oli 85 kappaletta yli 40 miljoonan dollarin yritystä. Silloin näiden yritysten yhteisarvo kaksinkertaistui vuodessa 50 miljardiin dollariin. UNEP:in mukaan uusiutuvan energian yrityskauppoja tehtiin vuonna 2006 17 miljardin dollarin arvosta. Myös kehitysmaat ja perinteiset energiayhtiöt ostivat uusiutuvan energian yrityksiä. Kestävän kehityksen rahastoja oli 180 kappaletta.
Talouselämä > Työllisyys

| Uusiutuvan energian työpaikat maailmassa 2009> Teollisuudenala | Uusiutuvan energian työpaikat maailmassa 2009> Työpaikat  maailmassa | Uusiutuvan energian työpaikat maailmassa 2009> Kansallisia arvioita |
| --- | --- | --- |
| Biopolttoaineet | > 1 500 000 | Brasilia: 730 000 sokerijuurikas- ja etanolituotannossa |
| Tuulivoima | > 500 000 | Saksa: 100 000; Yhdysvallat: 85 000; Espanja: 42 000;  Tanska: 22 000; Intia: 10 000 |
| Aurinkovoima (veden lämmitys) | ≈300 000 | Kiina: 250 000 |
| Aurinkovoima (PV) | ≈300 000 | Saksa: 70 000; Espanja: 26 000; Yhdysvallat: 7 000 |
| Biomassa (sähköntuotanto) | - | Saksa: 110 000; Yhdysvallat: 66 000; Espanja: 5 000 |
| Vesivoima | - | Eurooppa: 20 000; Yhdysvallat: 8 000; Espanja: 7 000; |
| Geoterminen energia | - | Saksa: 9 000; Yhdysvallat 9 000 |
| Aurinkolämmitys | ≈2 000 | Espanja: 1 000; Yhdysvallat: 1 000 |
| Yhteensä | > 3 000 000 |  |
Vuonna 2009 uusiutuva energia työllisti maailmassa yli kolme miljoonaa ihmistä, joista arviolta noin puolet työskenteli biopolttoaineiden tuotannossa ja niiden raaka-aineiden hankinnassa.
Euroopassa uusiutuva energia työllisti vuonna 2007 350 000 työntekijää ja alan liikevaihto oli 40 miljardia euroa. EREC on arvioinut, että uusiutuvan energian energian työpaikat lisääntyvät Euroopassa 2,5 miljoonalla vuoteen 2020 mennessä.
Talouselämä > Kustannukset

| Tyypilliset kustannukset, USD:n sentteinä/kWh> Teknologia.Sähköntuotanto | Tyypilliset kustannukset, USD:n sentteinä/kWh> Ominaisuudet.Sähköntuotanto | Tyypilliset kustannukset, USD:n sentteinä/kWh> Hinta.Sähköntuotanto |
| --- | --- | --- |
| Suuri vesivoima | koko: 10 MW–18 000 MW | 3–5 |
| Pieni vesivoima | koko: 1–10 MW | 5–12 |
| Tuulivoima maalla | turbiinin koko: 1,5–3,5 MW | 5–9 |
|  | siipien kärkiväli: 60–100 metriä |  |
| Tuulivoima merellä | turbiinin koko: 1,5–5 MW | 10–14 |
|  | siipien kärkiväli: 70–125 metriä |  |
| Biomassa | koko: 1–20 MW | 5–12 |
| Geoterminen energia | koko: 1–100 MW | 4–7 |
| Aurinkoenergia (PV), katolla | huippukapasiteetti: 2–5 kW | 20–50 |
| Aurinkoenergia (PV), voimalassa | huippukapasiteetti: 200 kW–100 MW | 15–30 |
| Aurinkoenergia (CSP) | koko: 50–500 MW (kouru) | 14–18 |
Kuuma vesi/lämmitys/viilennys
| Biomassa | koko: 1–20 MW | 1–6 |
| Aurinkovoima, | koko: 2–5 m² (kotitalous), | 2–20 |
| (lämmitetään vettä tai ilmaa) | 20–200 m² (keskikokoinen), | 1–15 |
|  | 0,5–200 MWh (suuri/kaukolämpö) | 1–8 |
| Geoterminen lämpö/viilennys | kapasiteetti: 1–10 MW | 0,5–2 |

Greenpeacen ja Euroopan uusiutuvien energialähteiden neuvoston (EREC) raportin mukaan yhteiskunnan maksamat ulkoiset kustannukset huomioiden uusiutuva energia on merkittävästi fossiilisia polttoaineita edullisempaa. Perinteisten energiamuotojen kustannuksiin ei sisälly niiden ulkoisia kustannuksia, joita ei veloiteta yritysten liiketoiminnassa. Haittojen kustannukset kuten terveyshaitat, ympäristöongelmat ja jätteet jäävät oman maan tai muiden maiden kannettaviksi.
Talouselämä > Syöttötariffi ja tuet

Valtiot käyttävät vapaaehtoisia hintatukia ja pakollista lainsäädäntöä edistääkseen toivomaansa kehitystä. Euroopan unioni käyttää uusiutuvan energian edistämiseen muun muassa syöttötariffeja, vihreitä sertifikaatteja, tarjouskilpailujärjestelmiä ja verokannustimia.
Syöttötariffissa sähkön tuottajalle taataan määrätty hinta. Syöttötariffit otettiin ensimmäiseksi käyttöön USA:ssa (1978), Saksassa (1990) ja Sveitsissä (1991). Esimerkiksi Saksa käyttää vuosina 2000–2012 34 miljardia euroa syöttötariffeihin. Maissa, joissa syöttötariffeja ei ole käytössä, uusiutuvan energian käyttöönotto on tapahtunut hitaammin.
Vihreiden sertifikaattien tukijärjestelmässä kuluttajat velvoitetaan ostamaan osa energiastaan sertifioituna uusiutuvista energialähteistä tuotetuksi. Tarjouskilpailujärjestelmässä valtio pyytää useita tarjouksia uusiutuvan energian tuotannosta, voittava tarjous toteutetaan ja kustannukset siirretään loppukuluttajalle lisämaksun muodossa. Verokannustimet tarkoittavat veroalennuksia ja -vapauksia. Vuonna 2007 vain Suomi ja Malta käyttävät verokannustimia. Useat EU-maat antavat biopolttoaineille verovapautuksia.
Valtion taloudellisen tutkimuskeskuksen tutkijoiden mukaan tuulisähkön tukeminen menee osittain hukkaan, jos tavoitteena on edistää siirtymistä puhtaampaan teknologiaan. Tätä tavoitetta olisi parempi edistää innovaatiotuilla. Sen sijaan päästöjen vähentämistä voidaan edistää mahdollisimman edullisesti toimivalla päästökaupalla: se ohjaa vähentämään päästöt kaikkein edullisimmin keinoin. Uusiutuvan energian tuet eivät lainkaan vähennä päästökauppasektorin päästöjä, koska ne eivät vähennä päästöoikeuksien kokonaismäärää vaan tekevät muille halvemmaksi ostaa päästöoikeuksia.
Alueittain > Suomi

Vuonna 2009 uusiutuvan energian osuus Suomen koko energiankulutuksesta oli 26 %. Aikavälillä 1997–2010 lisäystavoitteet sähkönkulutuksesta vaihtelevat EU-maittain 1–20 %. Suomen tavoite, alle 2 % lisäys sähkönkulutuksesta, on yksi vaatimattomimmista.
Suomen tavoite on tuottaa 38% energiastaan uusiutuvista lähteistä.lähde?
Alueittain > Kaupunkien tavoitteet

Yhä useammat kaupungit ovat asettaneet uusiutuvan energian ja hiilidioksidin vähennyksen tavoitteita ja tukevat esim. aurinkolämmitystä ja aurinkokennoja. New York suunnittelee ensimmäistä hiilineutraalia taloaan. Kaupungit ovat asettaneet tavoitteita hiilidioksidipäästöjen vähennykseen seuraavasti:
Lontoo –20 % (1990–2010) ja –60 % (2050)
New York –20 % (1995–2010)
200 Yhdysvaltain kaupunkia –7 % (1990–2012) (41 miljoonaa ihmistä)
Tokio –25 % (2000–2020), 20 % UE (2020), nyt 2,7 %
Berliini –25 % (1990–2010…12)
Malmö –25 % (1990–2010…12)
Växjö –70 % (2025) tietyillä aloilla
Oxford 10 % kodeista aurinkolämmitys (2010) (myös PV-tavoite)
Barcelona 100 000 m2 aurinkolämmitystä (2010)
Vancouver uudisrakentaminen hiilineutraalia (2030)
Haag julkiset rakennukset hiilineutraaleja (0 %) 2006
Kiinalainen Dongtan pyrkii ensimmäiseksi kaupungiksi, joka käyttää vain uusiutuvaa energiaa. Kaupungissa asuu 500 000 ihmistä.
Helsinki –20 % (1990–2020); 20 % UE (2020), nyt 6–10 % UE
Turku, Pori, Kotka ja Jyväskylä –16 % (2020) ja UE 38 % (2020)
Alueittain > Maailma

Vuosina 2000–2007 uusiutuvan energian (UE) lisäys oli: Euroopan unioni 460 TWh, Yhdysvallat 140 TWh ja Kiina 91 TWh. UE kokonaiskulutus oli suurinta Aasiassa, Kiinassa ja Afrikassa ja vähäisintä Venäjällä. UE kokonaismäärän prosentuaalinen lisäys oli suurin EU:ssa ja Latinalaisessa Amerikassa, joissa se oli noin kaksinkertainen maailman keskiarvoon verrattuna.
Ruutu+ Lapset

| Ruutu+ Lapset |
| --- | --- |

Lähetykset alkoivat:  1. maaliskuuta 2011
Lähetykset loppuivat:  1. syyskuuta 2018
Omistaja:  Nelonen Media /   Sanoma Media Finland
Kuvaformaatti:  16:9
Maa:   Suomi
Näkyvyysalue:  osassa Kanavanippu E:n näkyvyysaluetta
Aiemmin:  Nelonen Perhe (2011–2013) Nelonen Nappula (2013–2017)
Rinnakkaiskanava(t):  Nelonen Liv Jim Hero Ruutu+ Leffat ja Sarjat Ruutu+ Dokkarit Ruutu+ Urheilu 1 Ruutu+ Urheilu 2
Kotisivu:  ruutu.fi/plus
Saatavuus
Antenniverkko
Digita:  Kanava 50
DNA:  Kanava 62
Satelliitti
Canal Digital:  Kanava 81
Kaapeliverkko
Elisa:  
DNA:  Kanava 156
IPTV (ADSL)
Maxivision:  
Elisa:  
Infobox OKNimi-testi OK: 
Ruutu+ Lapset (aikaisemmin Nelonen Perhe ja Nelonen Nappula) oli Nelonen Median omistama maksullinen televisiokanava, joka aloitti lähetyksensä 1. maaliskuuta 2011. Nelonen Perhe muuttui Nelonen Nappulaksi 3. syyskuuta 2013. Nelonen Nappula muuttui Ruutu+ Lapset -kanavaksi 9. maaliskuuta 2017.
Heinäkuussa 2018 Nelonen Media ilmoitti lopettavansa maksu-tv-toimintansa ja maksukanavien lähetyksien loppuvan syyskuun alussa.
Ohjelmisto

Ruutu+ Lapset esitti koko perheelle sopivaa ohjelmaa, muun muassa lastenohjelmia, sarjoja sekä elokuvia. Kanavalla oli suomenkielinen tekstitys tai dubbaus.
Ruutu+ Lapset näkyi Digitan antenniverkossa, E-kanavanipussa klo 06–19 välisenä aikana, jakaen lähetyskapasiteetin ja toimiluvan Ruutu+ Leffat ja Sarjat -kanavan kanssa. Kaapeliverkoissa, IPTV:ssä sekä DNA Welhon antenniverkossa lähetysaika oli pidempi, klo 06–23.
Ohjelmisto > Sarjoja

My Little Pony: Ystävyyden taikaa
Myyrä ja Panda (tunnetaan myös nimellä Panda ja Myyrä)
Tortilla Soup – elämää kaikilla mausteilla
Taotao, pieni pandakarhu
Ruma Betty
Huisi hai (lasten animaatioelokuva)
Liisa Ihmemaassa
Matka maailman ympäri
Willy Fog 2
Tohtori Sykerö
Puuha-Pete
Lego Ninjago
Peukaloisen retket
Cotoons - Pirpanat
Bumba (animaatiosarja)
Peukaloisen uudet retket
Sandokan
Fragglit
Entiset logot

1. maaliskuuta 2011 – 3. syyskuuta 2013
3. syyskuuta 2013 - 9. maaliskuuta 2017
Berestyn

| Berestyn (Берестин) |
| --- | --- |

 lippu:  vaakuna
 Berestyn
 Koordinaatit: 49.36949°N, 35.44905°E 
Valtio:  Ukraina
Alue:  Harkovan alue
Piiri:  Krasnohradin piiri
Perustettu (linnoitus/vallitus):  1731
Pinta-ala  ():  
 – Kokonaispinta-ala:  13,55 km²
Väkiluku (2021):  20 013
 
 http://krasnograd-rada.gov.ua/ 
Infobox OKVirheellinen NIMI-arvo: 
Berestyn (ukr. Берестин, vuoteen 1922 saakka nimellä Krasnohrad, ukr. Красноград, vuoteen 1922 saakka nimellä Kostjantynohrad, ukr. Костянтиноград) on kaupunki Harkovan alueella Ukrainan itäosassa, Dneprin vesistön Belostova-sivujoen varrella. Krasnohrad sijaitsee 101 kilometriä aluekeskus Harkovasta lounaaseen. Kaupunki on maaseutuvaltaisen Berestynin piirin (105 948 as., 2021) hallinnollinen keskus. Kaupungin asukasluvuksi arvioitiin 20 013 (2021).
Eurooppatien E 105 (M18) osuus Harkovasta etelälounaaseen kohti Zaporižžjaa kulkee Berestynin sivutse. Kaupunki on myös rautateiden risteyspaikkakunta. Kaupungissa on elintarvike- ja rakennusmateriaaliteollisuutta. Siellä toimii muun muassa maataloudellis-tekninen oppilaitos ja kotiseutumuseo.
Historiaa

Kaupungin oman historian mukaan ensimmäiset ihmiset saapuivat seudulle 150 000 vuotta sitten. Linnoitettuja asutuksia paikkakunnalle perustettiin kolmannella vuosituhannella ennen ajanlaskun alkua (Tripoljen kulttuuri). Asutusten paikkaa vaihdettiin ehkä 50 vuoden välein; entinen linnoitus poltettiin uuteen siirryttäessä.
Vuonna 862 kristityt opettajat ja lähetyssaarnaajat Kyrillos ja Methodios saapuivat nykyisen Krasnohradin alueelle. Slaaveja kastettiin kristinuskoon. Vuonna 965 paikkakunnasta tuli Kiovan Rusjiin kuulunut eteläinen paikka. Rusjin hallitsija Svjatoslav I kuoli maaliskuussa 972, ja Rusj menetti pian Ukrainan tasankoalueiden maiden hallinnan, myös nykyisen Krasnohradin seudun.
(Kesken: historiallisen kuvauksen jatkoa, mm. Polatskin ruhtinaskunnan aika, ...kasakkojen vahvistettu asutus nykyisen Kransohradin alueella; siirtyminen Moskovan Venäjän suojelukseen.)
Vuosina 1731–33 paikkakunnalle pystytettiin Bjelovskin linnoitus (Бєльов­ської фортеці). Nykyään linnoituksesta muistututtavat vanhat  linnoitusvallit. Linnoituksesta kehittyi Kostjantynohradin kaupunki (1784). Vuosina 1802-1917 se oli Pultavan kuvernementtiin kuuluva  kihlakuntakaupunki. Nykyinen nimi otettiin käyttöön vuonna 1922.
Ukrainan Verhovna Radan valtiovallan, paikallisen itsehallinnon, aluekehityksen ja kaupunkisuunnittelun komitea kannatti 3.4.2024 kaupungin nimeämistä Berestyniksi ja 19.9.2024 Verhovna. Rada teki päätöksen kaupungin ja alueen uudelleennimeämisestä. Nimenmuutos astui voimaan 26.9.2024.
Kuvia

Näkymä maantien varrelta.
Rautatieasemaa.
Maataloudellis-tekninen oppilaitos.
Sotilaslentäjien muistomerkki (Su-7); taustalla vanhaa linnoitusvallia.
Kotiseutumuseo.
Tsernobylin voimalaonnettomuuden sammuttajien muistomerkki Krasnohradissa.
Aiheesta muualla

Kuvia tai muita tiedostoja aiheesta Berestyn Wikimedia Commonsissa
| --- | --- |
Auktoriteettitunnisteet: Kansalliset :  Israel
Laila Ali

| Laila Ali |
| --- | --- |

Henkilötiedot
Koko nimi:  Laila Ali
Syntynyt: 30. joulukuuta 1977 Miami Beach, Florida
Kansalaisuus:   Yhdysvallat
Nyrkkeilijä
Lempinimi:  She Bee Stingin
Pituus:  179  cm
Paino:  72,5 kg
Painoluokka:  Ylempi keskisarja
Kätisyys:  oikeakätinen
Ammattilaistilastot
Ottelut:  24
Voitot:  24
– tyrmäysvoitot:  21
Ei tuomiota/ mitätöity:  0
Aiheesta muualla
www.lailaali.com
Laila Amaria Ali (s. 30. joulukuuta 1977 Miami Beach, Florida) on yhdysvaltalainen entinen nyrkkeilijä ja naisten WBC-liiton maailmanmestari. Hän on raskaansarjan kolminkertaisen maailmanmestari Muhammad Alin ja tämän kolmannen vaimon Veronica Porsche Alin tytär. Laila Ali on Muhammad Alin toinen ja tunnetuin hänen kaikkiaan yhdeksästä lapsestaan.
Ura

Laila Alin ensimmäinen ammattilaisottelu oli 8. lokakuuta 1999 April Fowleria vastaan. Kaksi vuotta myöhemmin, 8. marraskuuta 2001, Valerie Mahfoodin ja saavutti WIBA:n ja IWBF:n ylemmän keskisarjan maailmanmestaruuden. Ali voitti 11. marraskuuta 2005 teknisellä tyrmäyksellä Shelley Burtonin ja hänestä tuli ensimmäinen WBC:n naisten ylemmän keskisarjan maailmanmestari. Toistaiseksi viimeisessä käymässään ottelussa Ali kukisti haastaja Gwendolyn O'Neilin vain 56 sekunnissa. Kamppailua edeltäneessä punnitustilaisuudessa Ali alitti painoluokan rajan kahdella grammalla. Ali on otellut ammattilaisena 24 ottelua, jotka on voittanut kaikki (21 tyrmäyksellä).
8. kesäkuuta 2001 Ali kohtasi maailmanmestari Joe Frazierin tyttären Jackie Frazier Lyden ja voitti hänet tuomariäänin.
Ali asuu nykyään Los Angelesissa. Tammikuusta 2008 hän on juontanut yhdessä Hulk Hoganin kanssa NBC:n American Gladiators -ohjelmaa. Vuonna 2007 Ali oli mukana Dancing with the Stars -tanssiohjelman neljännellä tuotantokaudella parinaan Maksim Tšmerkovskyi.
Aiheesta muualla

Viralliset kotisivut. (englanniksi)
Laila Ali BoxRecin tietokannassa
| 0 | 1 | 2 |
| --- | --- | --- |
| Edeltäjä: Ei edeltäjää | Naisten nyrkkeilyn ylemmän keskisarjan WBC liiton maailmanmestari 2005 – 2007 | Seuraaja: Natascha Ragosina |
| 0 | 1 | 2 |
| --- | --- | --- |
| Edeltäjä: Valerie Mahfood | Naisten nyrkkeilyn ylemmän keskisarjan IBA liiton maailmanmestari 2002 – 2007 | Seuraaja: Natascha Ragosina |
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Ranska  BnF data  Yhdysvallat 
Taiteenala:  MusicBrainz 
Muut:  SNAC  IdRef
Bourg-Saint-Maurice

| Bourg-Saint-Maurice |
| --- | --- |
 Bourg-Saint-Maurice
 vaakuna
 Bourg-Saint-Maurice
 Koordinaatit: 45°36′55″N, 6°45′58″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Albertville
Pinta-ala:  
 – Kokonaispinta-ala:  179,1 km²
Väkiluku (2015):  7 228 
 – Väestötiheys:  40 as./km²
Kunnan numero:  73054
 
 Kunnan kotisivut 
Infobox OKVirheellinen NIMI-arvo: 
Bourg-Saint-Maurice on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 55 kilometriä Albertvillen kaupungista itään. Laaja kunta ulottuu Italian rajalle saakka.
Nähtävyyksiä

Kunnan nähtävyyksiä on Vulmixin kylässä oleva 1400-luvulla rakennettu kappeli Chapel Saint-Grat. Kappelin sisäseinillä olevat freskot kertovat tarinan, jossa pyhä Grat lähti Palestiinaan etsimään Johannes Kastajan päätä. Muita keskiaikaisia rakennuksia ovat kaksi tornia: 1000-luvulta peräisin oleva Tour du Châtelard ja 1100-luvulta peräisin oleva Tour de Rochefort.
Bourg-Saint-Mauricen suosituin vierailupaikka on vuonna 1968 perustettu Les Arcsin hiihtokeskus.
Liikenne

Kunnan rautatieasema Gare de Bourg-Saint-Maurice on rautatielinjan pääteasema, jonne pääsee useilla junayhteyksillä. Myös TGV-junat ajavat sinne, ja esimerkiksi matka-aika Lyonista on noin kuusi tuntia.